ET Euroopa Liidu Teataja C 137/27

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubadeandmis- ning kasutamistingimuste kohta (1)

(Teadaanne konventsionaalsete vedelate või gaasiliste süsivesinike uurimise ainuõigusliku tegevusloa ehk nn Parentis Maritime Sudi loa taotlemise kohta)

(EMPs kohaldatav tekst)

(2015/C 137/04)

Ettevõtjad Red Rio Petroleum Ltd. (nr 69, 9 Albert Embankment, London SE1 7HD, Ühendkuningriik) ja Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Ühendkuningriik) esitasid 30. juunil 2014 ühise taotluse viieaastase ainuõigusliku tegevusloa ehk nn Parentis Maritime Sudi loa saamiseks, et uurida konventsionaalseid vedelaid ja gaasilisi süsivesinikke järgmiste departemangude territooriumil: Landes ja Pyrénées-Atlantiques.

Tegevusluba kehtib järgmisi punkte ühendavate sirgetega piiritletud maa-alal:

Punkt RGF93 (réseau géodésique français 1993) järgi, algmeridiaan – Greenwichi meridiaan A Paralleeli 44° 06′ 00″ lõikumispunkt Prantsuse ja Hispaania majandusvöönditega B Paralleeli 44° 06′ 00″ lõikumispunkt Prantsusmaa Atlandi ookeani rannikuga C Prantsusmaa Atlandi ookeani ranniku lõikumispunkt Prantsuse ja Hispaania majandusvöönditega

Sel viisil kindlaks määratud territoorium on ligikaudu 3 587 km2.

Taotluste esitamine ja loa andmise kriteeriumid

Nn Parentis Maritime Sudi taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on kindlaks määratud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 (muudetud) artiklites 4 ja 5 (Prantsuse Vabariigi Teataja, 3.6.2006).

Huvitatud ettevõtjad võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud „Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta ministri määrusega nr 2006-648 (muudetud), milles käsitletakse kaevandamise ja maa-aluse ladustamise õigust (Prantsuse Vabariigi Teataja, 3.6.2006).

Konkureerivad taotlused esitatakse ökoloogia-, säästva arengu ja energeetikaministeeriumile allpool osutatud aadressil. Otsused nn Parentis Maritime Sudi taotluse ja konkureerivate taotluste kohta tehakse hiljemalt 16. augustiks 2016.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklitest L. 161–1 ja L. 161–2 ning 2. juuni 2006. aasta ministri määrusest nr 2006-649 (muudetud), milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3.6.2006).

Täiendavat teavet saab ökoloogia-, säästva arengu ja energeetikaministeeriumi (Ministère de l’écologie, du développement durable et de l’énergie) süsivesinike geoloogiliste uuringute büroost (Bureau exploration et production des hydrocarbures) (Tour Séquoia, 1, place Carpeaux, 92800 Puteaux; France, tel +33 140819527).

Eespool nimetatud õigusaktidega saab tutvuda Légifrance’i veebisaidil: http://www.legifrance.gouv.fr

(1) EÜT L 164, 30.6.1994, lk 3.